Author Henri Meyer (vdm)Posted on June 10, 2022 2 Comments on Jy kan nie jou vriende eet nie…
Spreuke 27:17 sê "Yster slyp yster, vriende vorm mekaar." Dit het my laat dink? Hoekom yster? Yster is hard. Wat van papier of hout? Of miskien as jy regtig wil hard raak; klip.
Ek het die naweek 'n Ape reunie gehad. Ja, "Ape" Soos n diertjie. Soos in sirkus. Dis ons voortrekker span se naam. Ons is die Ape. Dis ons span naam. Ons leier(of offisier) oom Neels is die Koning van die Ape. Hierdie spannetjie het begin toe ons in graad een was. Dis in die laat sewentigs. Ek het aangesluit toe ek 13 was.
Ons het getoer en gefliek en vis gevang en stout gewees en geval. Na skool het oom Neels ons bymekaar gehou. Ons het om en by elke jaar n reunie gehou. Al vir meer as 30 jaar.
Daar is nou al wyfie Ape en 'n horde klein Apies.
En toe. Toe sterf oom Neels😢
Die afgelope naweek was ons weer bymekaar. En hierdie keer sonder ons oom Neels. Ons legend. Ons Pa, ons vriend, ons mentor, ons inspirasie. Hy is HUISTOE…
Dis waar die vriende en die yster ding vandaan kom. En ek dink ek weet hoekom gebruik die Bybel yster. Dis die yster dinge in die lewe wat ons vorm. Die swaarkry dinge. Die hard val goeters. Die foute. Yster slyp yster. Skerp. Hard. Die dood..,
En my grootste vriend. Jou grootste vriend. Jesus. Hy is 'n Yster. Sy yster goeters is groot. Hy sê ek noem julle my vriende. Julle het my nie uitgekies nie. Ek het julle uitgekies. (Joh 15:11-17)
Jesus is die man van smarte. Sy smarte het my gevorm. My smarte het Hy gebruik. Gebruik vir wat? Om my vriende te vorm. En hulle smarte het Hy gebruik om my te vorm. En so slyp my yster vriende my en ek slyp hulle.
En die grootste yster van almal? Dis Jesus. My beste beste vriend. Hy gee nooit op nie. Hy bly slyp. Hy bly snoei. Ek is sy geliefde seun.
Author Henri Meyer (vdm)Posted on May 9, 2022 May 9, 2022 Leave a comment on Yster slyp yster…
Author Henri Meyer (vdm)Posted on April 17, 2022 2 Comments on die eerste een wat Jesus sien…
…die mooiste blinkste Pêrel
Ek moet môre Stellenbosch toe ry om 'n liewe vriendin te gaan begrawe wat die stryd teen kanker verloor het. Dis sad, baie sad…
Jesus gaan direk teen mense se manier in om die swaarkry en die dood te probeer omseil. Ons wil dit so maklik dismiss. Nie swaarkry en die dood in die oë kyk nie. Jesus is anders. Hy gaan daardeur.
Jesus die man van smarte noem party Hom. 'n Mens kan Hom ook noem: Jesus, die man van die lewe. Want in Hom is daar lewe. Jesus het nooit probeer om te sê dat die dood en swaarkry mooi en goed is nie. Hy probeer dit nie sugar coat nie. By Lasarus se dood het Hy gehuil oor sy vriend wat dood is.
Maar lewe en vrede kom net as jy deur die dal van doodskaduwee gaan. As jy saam met Jesus deur die donker kloof stap. As ek swaarkry en dood nie probeer vermy nie, maak of dit nie bestaan nie. Maar, as ek daardeur. Dan kom ware lewe en vrede. Vir die een wat sterf is daar aan die ander kant van die dood virseker lewe en vrede en vreugde en harmonie en alles wat mooi is.
Mense sê baie maal vir my by 'n roudiens of 'n begrafnis. "Ag nee man, moet nou nie 'n te groot storie maak van dit nie, kry dit net agter die rug." Dis 'n fout.
Mense sê; maar ek het nie 'n keuse nie, dis net iets wat met my gebeur. Jy ek het 'n keuse. Ek kan of in "denial" leef, of ek kan dit face en saam met my Vader wat my baie liefhet, daardeur.
As ek na swaarkry en dood deur Jesus se oë kyk. As ek daardeur gaan saam met Hom. Dan vind ek; Hy is die Lewe. Dan vind ek soms op plekke, waar ek dit die minste verwag, die blinkste Pêrel. 'n Kosbare Pêrel wat ek koester en wat vir my die lewe kom gee.
Author Henri Meyer (vdm)Posted on March 30, 2022 Leave a comment on …die mooiste blinkste Pêrel
Author Henri Meyer (vdm)Posted on March 17, 2022 Leave a comment on …iets om voor dankbaar te wees…
Author Henri Meyer (vdm)Posted on March 3, 2022 March 3, 2022 4 Comments on Dis Lydenstyd…
Ek is ma skepties…
Ek is maar van nature skepties. Baie maal kom een van die kinders na my toe, met 'n geldmaak scheme. Dan is ek altyd dadelik skepties. Ek glo nie in spoke nie. Ek dink nie die maan is van kaas gemaak nie😂. Maar dis seker 'n goeie ding né. Ek gaan seker nie sommer gevang word deur 'n get rich quick scheme nie.
Maar toe lees ek die verhaal in Lukas 9. Dis 'n verhaal van 'n pa wat sy seun na Jesus toe bring. Die seun kry stuiptrekkings, daar kom skuim uit sy mond uit, hy val op die grond, het selfs al in 'n vuur en in water geval. Die seun is van die duiwel besete. Ag nee man…. dink ek… dis 'n epileptiese aanval. Die mense in daai tyd het dit net nie geweet nie. Is dit?
Die pa in die verhaal, kan jy agterkom sukkel ook. Hy sê vir Jesus. As U kan, genees my kind. Jesus se reaksie is interesant. Hy herhaal die pa se woorde. "As U kan?"
Mens kan seker die pa kwalik neem dat hy sinies, skepties is nie. Dink bietjie wat die pa al alles deur is. Wat hy al alles gesien het. Weet jy wat is ek al alles deur. Weet jy wat het ek al alles gesien. En jy…
Tomas was ook sinies.
Maar hy sê vir hulle: "As ek nie die merke van die spykers in sy hande sien en my vinger in die merke van die spykers steek en my hand in sy sy steek nie, sal ek nooit glo nie." (Johannes 20:25)
Pontius Pilatus ook:
het hy water gevat en voor die skare sy hande gewas en gesê: "Ek is onskuldig aan die bloed van hierdie man. Dit is julle verantwoordelikheid." (Matteus 27:24)
Wat is die verskil. Tomas se ongeloof, skeptisisme het hom nà Jesus gedryf. Hy wou glo. Pilatus; couldn't care less.
Skeptisime is iets wat met my gebeur het soos ek ouer geword het. Ek glo nie meer kersvader bring my persente nie, en die paas hasie lê toe nooit sjokelade eiers nie.
Maar ek weet my Vader ken my. Hy ken my struggles. Ek moet net eerlik met Hom oor dit wees.
Jesus het gesê dis nie hoeveel geloof ek het nie, maar in wie ek my geloof plaas wat saakmaak.
Luke 17:6 6Maar die Here antwoord: "As julle maar geloof so groot soos 'n mosterdsaadjie gehad het, sou julle vir hierdie moerbeiboom kon sê: 'Trek jou met wortels en al uit die grond uit en plant jouself in die see,' en hy sou julle gehoorsaam.
Author Henri Meyer (vdm)Posted on February 3, 2022 4 Comments on Ek is ma skepties…
Die woorde van titel hierbo kom uit 'n liedjie van ……. Ag jinne nou kan ek nie sy naam onthou nie. 'n Amerikaanse gospel sanger. Die lied sê dat die lewe een groot avontuur is. En God leef die avontuur saam met jou.
Nou ja hier is my storie. Ek besluit toe mos nou op die ingewing van die oomblik – nadat my vriend Frans positief getoets het vir Corona en al ons fietstoer planne daarmee heen is – dat ek op my eie 'n fietstoer gaan doen. Die plan is om vanaf Mosselbaai na Van Wyksdorp te ry. Vandaar na Laingsburg. Dan Prins Albert en daarna sal ek sien of ek kans sien om huis toe te ry. Anders tel iemand my op in Oudtshoorn.
Alles goed en wel. Maar toe slaan 'n hittegolf my. Minimum temperatuur vir die dag 19 grade, maksimim temperatuur 55 grade. Ja jy het reg gelees 55 grade. En die gemiddeld, 41 grade. Dit gebeur toe op die pad tussen Vanwyksdorp en Laingsburg. Die vorige dag was die maksimum maar net 50 grade😂.
Ek ry toe so. Gaar gebrand. En wens dit wil reën. Ekt gesien hulle voorspel reën. Maar wat sê die spreekwoord. Be careful what you wish for.
Die volgende oomblik begin dit reën en hael. Soos in regtig reën en hael. En ek sien hier is moeilikheid. En ek bid. Vader stuur tog asseblief 'n bakkie om my op te tel. I kid you not!!! Binne minute stop daar 'n klein wit bakkie by my. Kan ons help? Vra hulle. Ja asseblief. Kan julle my 'n lift gee. Wel sê hulle, ons is twee voor in en drie tannies agterin. Maar as jy en jou fiets kan in, is jy welkom. Met die fiets so half hangende op die klap en ek tussen die drie tannies ingesqeeze is ons vort. Net om die betekenis van flash floods eerstehands te beleef. Binne 'n halfuur is die normaalweg droë driwwe, rasende maalkolke. En ons moet wag.
Ek sê toe maar vir die tannies dat ek my Vader gevra het om te help. Hulle kyk my met groot oë aan. Hulle glo dit ook. Hulle kom nou net van die kerk af. En toe. Toe noem ek hulle sommer ons Vader se engele. Engele wat Hy vir my gestuur het.
Author Henri Meyer (vdm)Posted on January 10, 2022 January 11, 2022 5 Comments on This is a great adventure…
Author Henri Meyer (vdm)Posted on January 1, 2022 January 1, 2022 3 Comments on Wat is my grootste geskenk?